skriftstyrke
Et skriftsnits (en skrifts) styrke er et udtryk for hvor fede eller magre skrifttegnene er. Skriftstyrke måles ved forholdet mellem tykkelsen af skriftsnittets grundstreg og højden på skriftsnittets versaler. Styrken kaldes normal hvis tykkelsen ligger mellem 10% og 13% af versalhøjden. Under 10% er styrken i tiltagende grad mager. Over 13% er styrken i tiltagende grad fed. Målesystemet er skabt af den tyske skriftvirksomhed URW og er det eneste der findes.